หุ้นเช้า12พ.ค.พักฐานปิดเช้าร่วง3.33 จุด
หุ้นไทย12พ.ค.ปิดตลาดเช้า ร่วง 3.33 จุด ที่&nbsp; 1,097.15 จุด มูลค่าการซื้อขาย 17,481.56 ล้านบาท
12 พ.ค. 2554

หุ้นไทย12พ.ค.ปิดตลาดเช้า ร่วง 3.33 จุด ที่  1,097.15 จุด มูลค่าการซื้อขาย 17,481.56 ล้านบาท 
ภาวะตลาดหุ้นไทยซื้อขายช่วงเช้าวันนี้ ( 12 พ.ค.) ดัชนีอ่อนตัวลงตามภาวะตลาดหุ้นโลกที่ปรับตัวลง โดยตลาดมีแรงขายออกมาในหุ้นกลุ่มพลังงาน หลังจากราคาน้ำมันดิบโลกที่ตลาดนิวยอร์คสหรัฐปรับตัวลง ส่งผลให้ดัชนีช่วงเช้าอ่อนตัวลงต่ำสุด 1,092.91 จุด  ลดลง 7.09 จุด ก่อนจะเด้งขึ้นเล็กน้อยมาปิดที่1,097.15 จุด ลดลง 3.33  จุด มูลค่าซื้อขาย17,481.56 ล้านบาท 
นายชัย จิระเสวีนุประพันธ์ ผู้จัดการฝ่ายกลยุทธ์ ผู้จัดการฝ่ายกลยุทธ์การลงทุน บริษัทหลักทรัพย์ โนมูระพัฒนสิน กล่าวว่า ตลาดหุ้นพักตัวระยะสั้น ตามตลาดหุ้นสหรัฐและหุ้นเอเซีย ขณะเดียวกันราคาน้ำมันโลกที่ปรับตัวลง ทำให้หุ้นพลังงานมีการพักฐาน และสลับโยกเก็งกำไรหุ้นขนาดกลาง-เล็ก ที่ผลดำเนินงานออกมาดี  
สำหรับทิศทางตลาดห้นช่วงบ่าย คาดว่ายังแกว่งตัวขึ้น-ลง แคบ ๆ เช่นเดียวกับช่วงเช้า โดยดัชนีมีแนวต้าน 1,,105-1,108 จุด และแนวรับ 1,090 จุด